ЧРЕЗ

 ПРЕДСЕДАТЕЛЯ НА

 НАРОДНОТО СЪБРАНИЕ

ДО

МИНИСТЪРА НА ЗЕМЕДЕЛИЕТО И ХРАНИТЕ Г-ЖА ДЕСИСЛАВА ТАНЕВА

**ВЪПРОС**

 От проф. Иван Костадинов Станков

 народен представител от ПГ на АБВ

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

**ОТНОСНО:** Рязкото нарастване на броя на животните под „селекционен контрол“, които не отговарят на изискванията за породна принадлежност.

**Уважаема госпожо министър**,

В началото на преходния период при преминаването от планова към пазарна икономика, поради липсата на достатъчно стимули, силно беше редуциран броя на животните под селекционен контрол. При някои от най-значимите високопродуктивни породи по тези причини селекционния диференциал между племенните и стокови животни беше сведен до минимум, което не допринасяше за постигане на генетически прогрес при породите. За елиминирането на нежеланите последици от това се въведе схема за стимулиране на животновъдните ферми, които отглеждат животни за нуждите на селекцията, което е много положително и гаранция за успеха на племенното дело. Заедно с това се допусна включването на голям брой животни, които не покриват фенотипните изисквания за съответните породи и са много далеч от очакваните изисквания за генотипни. Много малко от представителите на науката и на развъдните асоциации извършват оценка на развъдната стойност на разплодните животни, а за някои от тях тази проблематика е непонятна. Това още повече увеличи разликите в селекционния диференциал, не само между селекционните и стокови стада, но и в самите чистопородни животни под селекционен контрол.

**Въпросът ми към Вас е:**

Какви мерки ще предприеме МЗХ за регулиране процесите в селекционните стада и постигане на желаната и крайно необходима чистота на породите и повишаването на икономическата ефективност от тяхното отглеждане?

София, 29.03.2016г. Народен представител:

 н.п.проф. Иван Станков